# Introdución

&umbrello; é unha ferramenta de diagramas &UML; que pode axudalo no proceso de desenvolvimento de sóftware. En particular durante as fases de análise e deseño, &umbrello; axudarao a obter un produto de alta calidade. &UML; tamén pode ser usado para documentar os seus deseños de sóftware, como axuda para si e para os compañeiros no desenvolvimento.

Ter un bon modelo do seu sóftware é a mellor maneira de comunicarse con outros desenvolventes que traballen no proxecto e cos seus clientes. Un bon modelo é extremadamente importante para proxectos grandes e medianos, pero tamén é moi útil para os pequenos. Mesmo se está a traballar nun pequeno proxecto dunha só persoa beneficiarase de ter un bon modelo porque lle dará unha visión global que o axudará a programar ben as cousas á primeira.

&UML; é a linguaxe de diagramas usada para descreber tais modelos. Pode representar as súas ideas en &UML; usando diferentes tipos de diagramas. &umbrello; 1.2 permite os seguintes tipos:

- Diagrama de clases

- Diagrama de secuencia

- Diagrama de colaboración

- Diagrama de casos de uso

- Diagrama de estado

- Diagrama de actividade

- Diagrama de componentes

- Diagrama de implementación

Pode atopar máis información acerca de &UML; no sitio web de OMG, http://www.omg.org que foi quen criou o estándar &UML;.

Desexamos que desfrute de &umbrello; e que o axude a criar sóftware de alta calidade. &umbrello; é Sóftware Libre e está disponíbel de balde, a única cousa que lle pedimos é que informe de calquer erro, problema ou suxestión aos desenvolventes de &umbrello; en uml-devel@lists.sourceforge.net ou http://bugs.kde.org.